EUROOPA KOMISJON Brüssel,4.6.2018 COM(2018) 388 final KOMISJONI ARUANNE EUROOPA PARLAMENDILE JA NÕUKOGULE COSME

Ettevõtete konkurentsivõime ning väikeste ja keskmise suurusega ettevõtjate programm 2014-2020



Järelevalvearuanne 2015





Monitoring Report 2015 {SWD(2018) 299 final}

{SWD(2018) 300 final}







Sisukord 1. Sissejuhatus 2. Tegevus ja tulemused 2015. aastal 2.1 Juurdepääs rahastamisele 2.2 Juurdepääs turgudele 2.3 Raamtingimuste ja konkurentsivõime parandamine 2.4 Ettevõtluse ja ettevõtluskultuuri edendamine 3. Toetusmeetmed ja halduskulud 4. Osalus kliimamuutuse küsimuse integreerimise eesmärgi saavutamises 5. Kokkuvõte LISA



1. Sissejuhatus COSME on ELi meetmete programm ettevõtete konkurentsivõime parandamiseks, milles pööratakse erilist tähelepanu väikestele ja keskmise suurusega ettevõtjatele (VKEdele). COSME programm tugineb konkurentsivõime ja uuendustegevuse raamprogrammi (CIP) raames ajavahemikuks 2007–2013 loodud ettevõtluse ja uuendustegevuse programmile (EIP). COSME programmi meetmetega püütakse optimeerida koostoimet teiste ELi rahastamisprogrammidega, eelkõige Euroopa struktuuri- ja investeerimisfondidega (ESIF) ja programmiga „Horisont 2020”, mis sisaldab varem EIP alla kuulunud innovatsioonitegevust. COSME programm annab lisaväärtust, käsitledes rahvusvahelisi küsimusi ja turutõrkeid neljas põhivaldkonnas, mis on määratletud õiguslikus aluses:

1.parandada VKEde juurdepääsu omakapitali ja laenude vormis rahastamisele (vähemalt 60 % eelarveliste vahendite kogusummast); 2.parandada juurdepääsu turgudele nii liidus kui ka väljaspool seda (21,5 %); 3.parandada ettevõtjate, eriti VKEde jaoks raamtingimusi ja nende konkurentsivõimet (11 %); 4.edendada ettevõtlust ja ettevõtluskultuuri (2,5 %). 2015. aastal osalesid COSME programmis lisaks 28 ELi liikmesriigile ka järgmised riigid: Albaania, Serbia, Armeenia, Türgi, Montenegro, endine Jugoslaavia Makedoonia vabariik ja Moldova. Komisjon vastutab COSME programmi üldise rakendamise eest. Esimest eesmärki rakendatakse Euroopa Investeerimisfondi (EIF) kätte usaldatud rahastamisvahendite kaudu. Eesmärkide 2, 3 ja 4 all esitatud meetmete rakendamine on valdavalt delegeeritud Väikeste ja Keskmise Suurusega Ettevõtjate Rakendusametile (EASME). Teatavate analüüside ja võrdlusuuringute puhul on ette on nähtud ka rahvusvaheliste organisatsioonide teostatav eelarve kaudne täitmine. Käesolevas aruandes esitatakse kooskõlas COSME määruse artikliga 15 ülevaade COSME programmi eelarve täitmise kohta 2015. aastal, sealhulgas toetusmeetmete ja haldusliku iseloomuga kulutuste kohta. Iga eesmärgi täitmise üksikasjad on esitatud 1. lisas. 2. lisa sisaldab konkursikutse alusel valitud toetuse saajate nimekirja.



2. Tegevus ja tulemused 2015. aastal COSME programmi õiguslikus aluses on sätestatud soovituslik kogueelarve 2,3 miljardit eurot COSME programmi seitsmeaastaseks perioodiks (2014–2020). Eelarves nähakse ette rahaliste vahendite kasutamise tsükkel, mille kohaselt suurenevad kulukohustused plaanipäraselt järk-järgult kuni programmi viimase, 2020. aastani. Maksete assigneeringud peaksid järgima sama suundumust, olles 2015. aastal madalamal tasemel, sest programmil tuli maksete tegemiseks vajalikud juriidilised kohustused alles kindlaks määrata. COSME programmi õiguslikus aluses sätestatakse, et programmi rakendatakse iga-aastase tööprogrammi ja toetusmeetmete abil. Eelarves on programmi juhtimiseks ette nähtud ka haldusassigneeringud. COSME programmi eelarvet täidetakse nelja eelarverea kaudu, kus assigneeringud on sätestatud 2015. aasta vastava muudetud rahastamisotsusega. Pärast kolmandate riikide rahalise osaluse, eelmise programmiperioodi kasutamata assigneeringute ja mitmesuguste ümberpaigutuste lisamist oli 2015. aasta eelarve järgmine: a) eelarverida 02 01 04 01 halduskuludeks: 4 199 483 eurot b) eelarverida 02 01 06 01 EASME tegevuseks: 8 112 465 eurot

c) eelarverida 02 02 01 muudeks tegevuskuludeks: 117 350 819 eurot d) eelarverida 02 02 02 juurdepääsuks tegevuskulude rahastamisele: 200 036 997 eurot Toetusmeetmete rahastamisotsuses sätestatakse 8 342 000 euro suurune rahaline osalus, mis on kirjendatud Euroopa Liidu 2015. aasta üldeelarve real 02 02 01. Ligikaudu 92 % COSME programmi tegevusest (välja arvatud juurdepääs rahastamisele) delegeeriti EASME-le . Kokku seoti kättesaadavast 329 miljonist eurost kulukohustustega 99 %. Maksete puhul oli keskmine eelarve täitmise määr 89 %.



2.1 Juurdepääs rahastamisele COSME määruses sätestatakse, et ajavahemikul 2014–2020 tuleb kogueelarvest (1,4 miljardit eurot) vähemalt 60 % eraldada rahastamisvahenditele. 2015. aastal moodustas juurdepääs rahastamisele 59,2 % COSME programmile kättesaadavast rahastamispaketist. Lõplik rahastamisvahenditele ja täiendavatele meetmetele ette nähtud eelarve, sealhulgas EFTA ja kolmandatele riikide osalus programmis, oli 200 miljonit eurot. Laenutagamisrahastu jaoks võetud eelarveline kulukohustus ulatus 148,5 miljoni euroni ning kasvuetapi omakapitalirahastu jaoks võetud eelarveline kulukohustus ulatus 50,7 miljoni euroni. 2015. aastal täiendavate meetmete jaoks võetud eelarveline kulukohustus oli 0,8 miljonit eurot. Need meetmed hõlmasid rahastamisvahendite tutvustamist ning VKEde juurdepääsu rahastamisele käsitlevate andmete kogumist. Laenutagamisrahastu 2015. aastal sõlmiti laenutagamisrahastu raames 27 tagatislepingut finantsvahendajatega, kes asusid 17 riigis (16 liikmesriigis ja ühes osalevas kolmandas riigis). Enam kui 51 000 VKEd said laenutagamisrahastu raames rahastust kokku ligi 1,3 miljardi euro ulatuses, seda ka tänu laenutagamisrahastu tegevuse tõhustamisele täiendava riskivõtmisvõime abil, mida pakub Euroopa Strateegiliste Investeeringute Fond ja mis on kättesaadav alates 2015. aasta juulist. Rakendamine ületas ootused ja andis kinnitust, et suurema riskiga VKEde, eelkõige idufirmade ja väikeettevõtjate rahastuse järele on turul suur nõudlus. Kasvuetapi omakapitalirahastu EIF allkirjastas kasvuetapi omakapitalirahastu raames 2015. aastal viis juriidilist kohustust, et näha ette rahalised vahendid, mis keskenduvad peamiselt investeeringutele Itaalias, Prantsusmaal, Madalmaades, Kreekas ja Saksamaal, kuid mida saab kasutada ka piiriülesteks investeeringuteks. Rahastamiskõlblikesse lõplikesse vahendite saajatesse tehtavate investeeringute eeldatav maht ulatub ligi 395 miljoni euroni ning pakub eeldatavasti riskikapitali ligi 53 VKE-le. Viiest 2015. aastal allkirjastatud toimingust kaks puudutavad arengu- ja kasvuetapi fonde ning kolm mitmeetapilisi fonde kombineerituna programmi „Horisont 2020“ raames loodud tagatissüsteemiga InnovFin (varajase kasvuetapi omakapitalirahastu). 2015. aasta lõpus viidi nendest toimingutest kaks tingimusteta lõpuni ning sõlmiti vastavad rahastamislepingud kõigi investoritega. Kolme ülejäänud toimingu tingimusteta allkirjastamine leidis aset 2016. aastal. Esimesed investeeringud VKEdesse toimusid 2016. aastal. 2015. jätkas VKEdele riskikapitali pakkumist ka suure kasvupotentsiaaliga ja innovaatiliste VKEde süsteemi rahastu (GIF) investeerides lisaks 68 VKE omakapitali. Algusest peale on GIF investeerinud ligikaudu 500 VKE omakapitali kokku üle 3,1 miljardi euro. See summa suureneb järgnevate aastate jooksul veelgi, kuna mitme fondi puhul ei ole investeerimisperiood veel lõppenud. Teadlikkuse tõstmise meetmed 2015. aastal jätkas komisjon ELi rahastamisvahendeid käsitleva koondportaali ajakohastamist ja tutvustamist. Portaalist leiab teavet selle kohta, kuidas ettevõtetel on võimalik taotleda toetust COSME programmist ja teiste programmi „Horisont 2020“ raames toetatavatest ELi rahastamisvahenditest, Euroopa tööhõive ja sotsiaalse innovatsiooni programmist (EaSI), Euroopa struktuuri- ja investeerimisfondidest (ESIF), Euroopa Strateegiliste Investeeringute Fondist (EFSI) ning EIP grupi vahenditest. Tänu tehnilistele täiendustele vastab portaal järjest suurema hulga mobiilikasutajate vajadustele. Erinevad teavitamismeetmed, sealhulgas otsingumootorite optimeerimine aitasid suurendad igakuiseid lehekülastusi 100 000-lt 2015. aasta alguses 150 00-ni 2015. aasta novembris. Koostöös riiklike sidusrühmade ja partnerorganisatsioonidega korraldas komisjon 2015. aastal ka kaheksa rahastamisvõimalusi tutvustavat üritust, suurendades selliste ürituste koguarvu 29-ni (hõlmates 28 liikmesriiki ja endise Jugoslaavia Makedoonia vabariigi). Nimetatud üritustel oli kokku enam kui 3000 osalejat. Komisjon koos Euroopa Keskpangaga teeb regulaarselt uuringuid, mis käsitlevad ettevõtete juurdepääsu rahastamisele. Nende uuringute kaudu saadakse teavet VKEde finantsseisundi, rahastamisvajaduste- ja võimaluste ning ootuste kohta. 2015. aasta tulemused näitasid, et juurdepääs rahastamisele oli 2015. aastal enim muret tekitav küsimus 10 %-le ELi VKEdest (madalam võrreldes rohkem kui 15 %-ga 2013. aastal), kusjuures 50 %-le VKEdest jäid pangalaenud kõige asjakohasemaks välisrahastamise vormiks. 2.2 Juurdepääs turgudele

COSME määruses on sätestatud, et kogueelarvest on soovituslik eraldada 21,5 % turgudele juurdepääsu lihtsustamiseks. 2015. aastal nähti ette 61,5 miljonit eurot VKEde rahvusvahelistumiseks. COSME programmist toetatakse Euroopa ettevõtteid ja eelkõige VKEsid, et aidata neil saada paremini kasu ühtsest turust, luues ärisidemeid väljaspool oma riiki ning samuti eksportida Euroopast väljapoole. Euroopa ettevõtlusvõrgustik Euroopa ettevõtlusvõrgustik (EEN) osutab integreeritud ettevõtluse tugiteenuseid ettevõtjatele, kes soovivad olla innovatiivsed, kasvada ning uurida võimalusi ühtsel turul ja kolmandates riikides. Igal aastal osutab võrgustik teenuseid umbes 250 00 VKE-le, sealhulgas konkreetset sektorit puudutavat nõustamist ligi 70 00 VKE-le. Võrgustiku hindamise käigus on selgunud, et Euroopa ettevõtlusvõrgustikku kasutavate VKEde poolt töökohtade loomine ja käibe kasv on 3,1 % suurem, kui nendel kes seda ei kasuta. 2015 aastal osalesid võrgustikus organisatsioonid 90 konsortsiumist, hõlmates kõik ELi piirkonnad, ning 8 COSME programmis osalevat riiki, sealhulgas võrgustikuga ühinenud Serbia ja Armeenia. Sõlmiti partnerluse raamlepingud ning allkirjastati konkreetsed toetuslepingud esimeseks tegevusperioodiks (2015–2016). Keskmine ELi rahaline osalus võrgustiku partnerite rahastamiskõlblikes kuludes on umbes 53 %. Lisaks allkirjastati 30 koostöölepingut ärikoostöökeskuste loomiseks 29s ELi mittekuuluvas riigis. Nende tegevus keskendub partnerlusteenustele ning nad peavad rahastama oma tegevust oma vahenditest. (Ajakohase partnerite loetelu leiate veebilehelt https://een.ec.europa.eu/ ). Lisaks allkirjastati 13 organisatsiooniga assotsieerunud liikmesuse tingimused. 2015. aastal lõid komisjon, EASME ja Euroopa ettevõtlusvõrgustik töörühma, mis tegeleb rahastamisele juurdepääsu küsimusega. See osutus tõhusaks meetmeks, kuna aitas suurendada huvi COSME ja teiste ELi rahastamisvahendite vastu, tagades sellega nende eduka kasutuselevõtu kogu Euroopas, ning samuti suurendada võrgustiku suutlikkust pakkuda finantsnõustamist. VKEde rahvusvahelistumise valmisoleku suurendamisega projekti „Ready2Go“ raames püütakse anda ettevõtjatele võimalus laiendada silmaringi, luua väliskontakte ning äratada tähelepanu üleilmsel turul. Selle meetme kaudu pakutakse koolitust ning võimalusi võrgustike loomiseks ning tegevust alustati 2016. aasta septembris. Muu tegevus Jätkub ELi-Jaapani koostöö arendamine iga-aastase ELi-Jaapani keskusele antava 2,8 miljoni euro suuruse toetuse kaudu. Seeläbi parandatakse ELi ettevõtjate juurdepääsu Jaapani turule, jagades vajalikku teavet kohalike olude kohta ning tutvustades kaubandus- ja tööstustavasid, millega ELi ettevõtjatel tuleb Jaapanis silmitsi seista. Pakutakse ka tootmistehnoloogiat, kvaliteedijuhtimist ja innovatsiooni käsitlevat koolitust, et suurendada ELi ettevõtjate konkurentsivõimet. Portaali „Teie Euroopa“ ettevõtlust käsitleva osa külastajate arv oli 2015. aastal 1,6 miljonit, st 21 % rohkem kui 2014. aastal. Kõige enam vaadatakse rubriike, mis käsitlevad käibemaksu ja tolli (44 %), rahastamist (24 %) ning äriga alustamist ja kasvu (11 %). Uus funktsioon võimaldab kasutajatel, kes vajavad täiendavat eksperdiabi, saata päringu otse Euroopa ettevõtlusvõrgustiku liikmele. Euroopa ettevõtlusvõrgustiku partnerid said 2884 sellist vastava vormi kaudu saadetud teabepäringut. Kõige populaarsem valdkond oli finantseerimine ning seejärel piiriülene laienemine ning ELi õigus ja teadusuuringud. Portaali külastajate uuringu kohaselt hindavad 83 % külastajatest seda suurepäraseks, heaks või rahuldavaks. 2.3 Raamtingimuste ja konkurentsivõime parandamine COSME määruses on sätestatud, et kogueelarvest on soovituslik eraldada 11 % raamtingimuste ja konkurentsivõime parandamiseks. 2015. aastal suunati tööprogrammist selle eesmärgi täitmiseks 24,3 miljonit eurot ja toetusmeetmetest 5,8 miljonit eurot, mis moodustab 11,7 % rahastamispaketist. COSME programmist rahastati meetmeid, mis olid suunatud halduskoormuse vähendamisele, liikmesriikide tööstuspoliitika koordineerimise tugevdamisele ning põhimõtte „kõigepealt mõtle väikestele“ juurutamisele. COSME programmiga edendatakse ka ressursitõhusust, jätkusuutlikkust ja ettevõtete sotsiaalset vastutust. Samuti võeti meetmeid Euroopa majanduse strateegiliselt oluliste sektorite konkurentsivõime parandamiseks ning tehti rida uuringuid, mis on kokku võetud aruandes ühtse turu integratsiooni ja konkurentsivõime kohta ELis ja selle liikmesriikides. KLASTRID VKEdele suunatud klastrite rahvusvahelistumise programmi eesmärk on soodustada klastrite rahvusvahelistumist, mille puhul huvitatud konsortsiumitel on võimalus välja töötada ühine rahvusvaheline strateegia ning toetada VKEde rahvusvahelistumist väljapoole Euroopat, eelkõige kujunemisjärgus sektorites. Samuti aitab see kaasa rahvusvahelise klastrite koostöö hõlbustamisele Euroopa klastrite koostööplatvormi (ECCP) edasiarendamise kaudu. Klastritega seotud algatustega püütakse jõuda spetsialiseerunud ettevõtete rühmadeni ning toetada strateegilist piirkondade- ja rahvusvahelist koostööd. TARBIJATELE MÕELDUD DISAINITOOTED

Selle meetme eesmärk on suurendada tarbijatele mõeldud disainitoodetega tegelevate Euroopa VKEde konkurentsivõimet, et toetada uute ja loominguliste lahenduste turuleviimist selles valdkonnas. Kõnealuse meetmega püütakse seega ületada ühelt poolt teadusuuringute ja innovatsiooni ning teiselt poolt turu vahelist lõhet, toetades uute toodete, teenuste, tehnoloogia või protsessidega seotud projektide kasvu, turul kasutuselevõtmist ja/või esmakordset rakendamist. Selle meetme raames on toetust saanud 10 VKEde projekti, mis hõlmavad näiteks innovatiivseid digilahendusi disainiprotsessi ja kommunikatsiooni parandamiseks tekstiili- ja rõivatööstuse väärtusahelas, innovatiivseid toodetesse digitehnoloogiaid integreerivaid tooteid ning uusi, keskkonnaalaseid ja ühiskondlikke probleeme arvesse võtvaid ärimudeleid. Osalejate sõnul on sellised meetmed vajalikud, kuna paljud innovatiivsed tehnoloogilised lahendused juba eksisteerivad, kuid ettevõtjatel on vaja abi teatavate turuni jõudmise ees seisvate tõkete ületamiseks. TURISM COSME programmi raames 2015. aastal rahastatud turismivaldkonna algatused aitasid kaasa Euroopa turismisektori konkurentsivõime suurendamisele. Eakate ja noorte turistide voogude suurendamisele suunatud algatused aitasid kaasa turismihooaja pikendamisele, mis on turismisektori jaoks konkurentsivõime ja aastaringsete töökohtade pakkumise seisukohast väga oluline. 12/18-kuulise perioodi jooksul kaasrahastatakse 11 projekti (9 neist keskenduvad eakatele ja 2 noortele turistidele). Laiendati ja mitmekesistati ELi rahvusvaheliste temaatiliste turismitoodete valikut ning toetati ja konsolideeriti uusi avaliku- ja erasektori partnerlusi. Turismipartnerluses julgustati tungivalt osalema väikesi ja mikroettevõtjaid ning selline osalus on suurenenud. 15/18-kuulise perioodi jooksul kaasrahastatakse 10 projekti. Turismile ligipääsetavuse suurendamisele suunatud meetmed aitasid parandada tingimusi ja teenuseid erivajadustega turistide jaoks. 18/24-kuulise perioodi jooksul kaasrahastatakse 8 ligipääsetavate turismimarsruutide teemalist projekti. On suurendatud algatuse „Euroopa parimad sihtkohad“ (EDEN) nähtavust, mis toob kaasa potentsiaalse turistide arvu kasvu ning ülekanduva tulu kohapeal sihtkohtades ja turismiettevõtjate jaoks. 15/18-kuulise perioodi jooksul kaasrahastati 13 projekti. Teadlikkuse tõstmise tegevused ja üritused suurendasid nähtavust ning turismivaldkonna algatustes osalemist. Iga-aastane Euroopa turismifoorum ning Euroopa turismipäev – konverentsid, millel oli vastavalt 200 ja 400 osalejat – aitasid suuresti kaasa arvamuste vahetamisele peamistes turismisektorile ja liikmesriikidele huvi pakkuvates valdkondades. Osalejate küsitluse käigus saadud tagasiside näitas ülekaalukat rahulolu teemade valiku ning nende ürituste formaadi ning arutelude sisuga. Euroopa Reisikomisjoniga tehtava eduka koostöö tulemusena on suurenenud Euroopa kui sihtkoha nähtavus nii Euroopa-siseste kui ka kolmandatest riikidest tulevate reisijate jaoks. See saavutati mitmesuguste brändimise ja sihtkoha turundamise meetmetega portaali www.visiteurope.com kaudu, kus Euroopa Reisikomisjon postitas 100 uut üleeuroopalist sisuühikut kuues erinevas keeles ning võttis kasutusele uued tehnilised funktsioonid. 2.4 Ettevõtluse ja ettevõtluskultuuri edendamine COSME määruses sätestatakse, et 2,5 % rahastamispaketist on soovituslik eraldada ettevõtluse ja ettevõtluskultuuri edendamiseks. 2015. aastal kasutati 12,9 miljonit eurot (st 4 % COSME programmi eelarvelistest kulukohustustest) ettevõtluse edendamiseks, eelkõige liikuvusprogrammile „Erasmus noortele ettevõtjatele“. Programmi „Erasmus noortele ettevõtjatele“ projektikonkursile laekus osalemistaotlusi oodatust rohkem ning seetõttu eraldati sellele 1 miljoni euro ulatuses lisavahendeid eelmistest meetmetest jäänud eelarveülejääkide arvelt. PROGRAMM „ERASMUS NOORTELE ETTEVÕTJATELE“ Siiani on registreeritud ligikaudu 12 000 ettevõtjaprofiili ja sobiv partner on leitud 3 900 korral, hõlmates 7 700 ettevõtjat. Uuringutulemused näitavad, et enam kui kolmandik osalenud võimalikest tulevastest ettevõtjatest hakkasid ka tegelikult ettevõtlusega tegelema. Lisaks toetati COSME programmist parimate tavade vahetamist, et edendada ettevõtlusalast haridust ELis. Veebiettevõtjatele anti eritoetust. Osa meetmeid oli suunatud konkreetsetele rühmadele, näiteks noortele, nais- või eakatele ettevõtjatele, et pakkudes neile ettevõtlusega tegelemise hõlbustamiseks juhendamist või muid personaalseid meetmeid. DIGIETTEVÕTLUSE MONITOR Digitehnoloogia ja digitaliseerimine saavad anda järjest suurema panuse tänapäeva kõige pakilisemate ühiskondlike probleemide lahendamisse (sealhulgas kliimamuutustega seotud eesmärgid) ning majanduskasvu, pakkudes uusi teadmisi, tooteid ja teenuseid. Uue tehnoloogia, eelkõige IKT täielik ärakasutamine on otsustav tegur kestlikuma ja energiatõhusama tuleviku tagamisel, et võidelda kliimamuutustega. Digitehnoloogia mõjutab tervet toote olelusringi. See suurendab oluliselt CO2- ja energiatõhusust. Samuti võimaldab digitehnoloogia targemat ja energiatõhusamat olelusringi lõppu jõudnud toodete käitlemist. Alates 2015. aasta märtsist on korraldatud neli digiettevõtluse strateegilise poliitika foorumi ja kaks liikmesriikide digiettevõtluse nõukogu kohtumist. Strateegilise poliitika foorumi soovituste esimene kavand esitati 10. märtsil 2016. 3. Toetusmeetmed ja halduskulud

COSME programmi toetusmeetmeid rahastatakse tegevuskuludeks ettenähtud eelarverealt 02 02 01. 2015. aastal oli toetusmeetmeteks eraldatud kogusumma 8,3 miljonit eurot. Erinevate ettevõtlusvaldkondade ees seisvate probleemide arutamiseks korraldati mitmete sidusrühmade osavõtul (sealhulgas riiklikud asutused, valdkondlikud- ja tarbijaorganisatsioonid, VKEde esindajad, vabaühendused) konverentse, töötube ja ekspertide kohtumisi. Erilist tähelepanu pöörati soovitustele, kuidas paremini vastata VKEde vajadustele ja veelgi suurendada konkurentsivõimet. Siseturu, tööstuse, ettevõtluse ja VKEde peadirektoraadi halduskulud olid 5 017 946 eurot, vähem kui 2 % kulukohustustega seotud kogusummast. Väikeste ja Keskmise Suurusega Ettevõtjate Rakendusameti tegevuseelarve oli 6 626 000 eurot, 2,6 % kulukohustustega seotud kogusummast. 2015. aasta rahastamispaketist moodustasid halduskulud kokku 4,6 %. Programmist COSME VKEdele tuleneva kasu teemaline teavituskampaania oli suunatud 9 miljonile VKE-le Küprosel, Prantsusmaal, Kreekas, Itaalias ja Hispaanias. See korraldati kahes etapis: 2015. aasta kevadel (raadio) ning 2015. aasta sügisel (reklaam veebis ja trükised). VKEdele suunatud kommunikatsioonistrateegia eesmärgid olid: ühitada VKEde vajadused ja olemasolevad võimalused; ühendada korporatiivne kommunikatsioon poliitilise kommunikatsiooniga; kujundada sõnum, millel on kohalik mõõde; ja pidevalt hinnata meetmete mõju. Euroopa ettevõtlusvõrgustiku andmetel suurenes kampaania ajal sihtriikides esitatud päringute arv (täpsemalt leidis kinnitust, et kampaania arvele võib kirjutada vähemalt 1000 lisapäringut ettevõtjatelt). Halduskuludest kaeti uuringute, ekspertide kohtumiste, teavitus- ja teabevahetusmeetmetega (sealhulgas ettevõtete teavitamine COSME programmi üldeesmärkidega seotud liidu poliitilistest prioriteetidest) seotud kulud. Lisaks kaeti IT-võrkudega seotud kulud ning muud tehnilised ja haldusabikulud, mis komisjonil tekkisid COSME programmi juhtimisel. 4. Osalus kliimamuutuse küsimuse integreerimise eesmärgi saavutamises COSME programmi rahaline osalus kliimamuutuse küsimuse integreerimise eesmärgi saavutamises (mis on sätestatud komisjoni kõikide programmide puhul) on hinnanguliselt 21,2 miljonit eurot, 6,4 % 2015. aastal programmi finantseraldistest. Eesmärk/väljund 2015. aasta eelarve (miljonites eurodes) Euroopa ettevõtlusvõrgustik 13,3 Rahastamisvahendid: kasvuetapi omakapitalirahastu 8,3 Kokku 21,6 Mitmete COSME programmi meetmete, näiteks laenutagamisrahastu puhul on raske jälgida rahalist osalust kliimamuutuse küsimuse integreerimise eesmärgi saavutamises ilma täiendava halduskoormuse kehtestamiseta finantsvahendajatele ja lõppkokkuvõttes ka sadadele tuhandetele osalevatele VKEdele, kes on lõplikud vahendite saajad. 5. Kokkuvõte 2015. aastal muutus programm toimivaks, kui tehti esimesi samme 2014. aastal alustatud projektide rakendamisel. Kõige olulisemaks programmi valdkonnaks jäi juurdepääs rahastamisele. Laenutagamisrahastu kaudu said rahastust rohkem kui 51 000 VKEd kokku ligi 1 300 miljoni euro ulatuses ning tagatislepingud sõlmiti 17 riigis. Rahastamisele juurdepääsu käsitlevatel teabeüritustel osales 2015. aastal kokku üle 3000 osaleja ning portaali „Teie Euroopa“ ettevõtluse-teemalise osa – mille külastajate arv oli 1,6 miljonit – enimkülastatud rubriik käsitles rahastamist. COSME programm, sealhulgas Euroopa ettevõtlusvõrgustiku integreeritud ettevõtluse tugiteenused, aitasid hõlbustada VKEde juurdepääsu rahastamisele ja turgudele, vähendada ebaproportsionaalset halduskoormust ning edendada ettevõtlust kogu ELis. COSME kui VKEdele suunatud programmi meetmed täiendavad teisi ELi programme ning lähtuvad suurest hulgast varasemate programmide käigus saadud kogemustest.



LISA Tabel: Kogu kulukohustusteks kättesaadav COSME eelarve 2015. aastal

Eelarverida 02 01 04 01 halduskuludeks Vastuvõetud eelarve, pärast ümberpaigutusi kättesaadavad assigneeringud: 3 864 722 Muu sihtotstarbeline välistulu: 154 176 Kolmandate riikide rahaline osalus: 180 585 Kogu kulukohustusteks kättesaadav eelarve: 4 199 483 Eelarverida 02 01 06 01 EASME tegevuseks: Vastuvõetud eelarve, pärast ümberpaigutusi kättesaadavad assigneeringud: 8 047 977 Muu sihtotstarbeline välistulu: 37 329 Kolmandate riikide rahaline osalus: 27 158 Kogu kulukohustusteks kättesaadav eelarve: 8 112 464 Eelarverida 02 02 01 muudeks tegevuskuludeks